Legend of Halemano. 241 



la ka piko o Haleakala e lele mai ana i loko o ke ao, komo iiiai la ka makemake ia Hale- 

 mano, e hele a noho i Haleakala ma Kaupo i Maiii. 



Mahope o laila, holo aku lakou mai Molokai aku a pae ma Lele i Maui. Hele aku 

 la lakou mai laila aku a hiki i Kula, ma laila aku a Ulupalakua, a iho ma o, a Kaupo, 

 noho i laila, mahiai iho la, a kokoke e 00 ka ai, holo aku la lakou a pae ma Umiwai i 

 Kohala, Hawaii. 



A ku lakou ma Umiwai, i Kohala, noho a olulo iho la malaila. Hele mai la o Ka- 

 puaokeonaona. kaikamahine a Kukuipahu, ke 'Hi o Kohala, a ike ia Halemano a me Ka- 

 malalawalu, i ka maikai a me ka nani ke nana'ku. Nolaila, olelo aku la Kapuaokeo- 

 naona: "E hoi kakou i ka hale." A hiki lakou i ka hale, kalua ka puaa, a me ka ai, 

 noho iho la lakou a hala eono mahina, i aku o Halemano ia Kamalalawalu : "E noho 

 ke kupunawahine o kaua ianei, e hele kaua i kou wahi." Ae mai la ka wahine. 



Hele aku la laua mai Kohala aku a hiki i Waimea, moe a ao, mai laila aku a Ha- 

 niakua i Kaumoali moe; mai laila aku a hiki i Uluomalama, i Waiakea, Hilohanakahi 

 noho. Elua anahulu i hala i laila o ko laua noho ana, lohe aku la o Huaa ke 'Hi o Puna, 

 ua hiki o Kamalalawalu i Hilo, hoouna mai la o Huaa i ka elele no Kamalalawalu, a loaa, 

 lawe ia aku la. I ka wa i kii ia mai ai o Kamalalawalu, e na elele a Huaa, kauoha aku 

 la ia i kona kaikunane ia Kumukahi, e malama ia Halemano. Ae kona kaikunane. 



Ma keia noho ana a Halemano, ewalu anahulu i hala, o ka noho pu ana o laua me 

 ke kaikoeke me Kumukahi, aohe launa mai o ka wahine, nolaila, kupu ka manao ia Ha- 

 lemano e hoi i Kohala nei. Ia wa, ku ae la o Halemano a hoi mai la ; ia ia e hoi ana 

 ma ke alanui a hiki i ka nahele o Keakui, ike aku la ia i ka lau o ka maile i ka luhiehu i 

 luna o ka ohia, noho iho la ia uu maile. Ia ia e uu maile ana, ku ana o Kamalalawalu 

 mahope ona, a paa ana i ka lepa o kona kihei, me na kuluwaimaka e haloiloi ana, huli 

 ae la o Halemano a nana ae la, a ike o ka wahine. Uwe iho la o Halemano a olelo aku 

 la: "E kuu wahine o ke kula welawela o Kumanomano, a me ka la panoa wai ole o Li- 

 hue. Kupanaha oe! Kai no a'u i hele mai nei mahope ou, e aloha ana la oe ia'u, aoleka!" 



A pau ko laua uwe ana, hele aku laua a hiki i Uluomalama, ma Waiakea, noho 

 iho la laua a hala elua anahulu i laila. A hala ia, hoi mai la laua a hiki i Kukuipahu ma 

 Kohala, noho iho la i laila mahiai. O kahi a Halemano i mahiai ai, aia i Ihuanu, e nana 

 ala i ka lae o Kauhola a me ka nalu o Maliu. Kaulana loa kela mala a Halemano a hiki i 

 keia la, oia o Ihuanu, no ka mea, ua olelo ia, ke kapa o Ihuanu, he palaholo. A o ke 

 kiai o ia mala o Kekuaualo. 



